CELEX: 62022CN0193
Language: mt
Date: 2022-03-11 00:00:00
Title: Kawża C-193/22: Talba għal deċiżjoni preliminari mressqa mill-Oberster Gerichtshof (l-Awstrija) fil-11 ta’ Marzu 2022 – TR, UQ vs FTI Touristik GmbH

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/35
            
         
      Talba għal deċiżjoni preliminari mressqa mill-Oberster Gerichtshof (l-Awstrija) fil-11 ta’ Marzu 2022 – TR, UQ vs FTI Touristik GmbH
      (Kawża C-193/22)
      (2022/C 237/44)
      Lingwa tal-kawża: il-Ġermaniż
      
         Qorti tar-rinviju
      
      Oberster Gerichtshof
      
         Partijiet fil-kawża prinċipali
      
      
         Rikorrenti: TR, UQ
      
         Konvenut: FTI Touristik GmbH
      
         Domandi preliminari
      
      
                  1)
               
               
                  L-Artikolu 12(2) tad-Direttiva (UE) 2015/2302 tal-Parlament Ewropew u tal-Kunsill tal-25 ta’ Novembru 2015 dwar pakketti tal-ivvjaġġar u arranġamenti tal-ivvjaġġar marbuta, li temenda r-Regolament (KE) Nru 2006/2004 u d-Direttiva 2011/83/UE tal-Parlament Ewropew u tal-Kunsill u li tħassar id-Direttiva tal-Kunsill 90/314/KEE (1), għandu jiġi interpretat
                  
                              (a)
                           
                           
                              fis-sens li, sabiex tiġi evalwata l-ġustifikazzjoni tax-xoljiment tal-kuntratt, huma rilevanti biss iċ-ċirkustanzi inevitabbli u straordinarji li jkunu diġà seħħew fil-mument tax-xoljiment,
                           
                        
                              (b)
                           
                           
                              jew fis-sens li huwa wkoll neċessarju li jittieħdu inkunsiderazzjoni ċ-ċirkustanzi straordinarji li effettivament iseħħu wara x-xoljiment iżda qabel id-data prevista għall-bidu tal-vjaġġ (l-aħħar data possibbli għax-xoljiment)?
                           
                        Jekk tingħata risposta fl-affermattiv għall-ittra (a):
                  
                              (aa)
                           
                           
                              L-Artikolu 12(2) tad-Direttiva għandu jiġi interpretat fis-sens li, fil-kuntest ta’ tilwima legali dwar il-ġustifikazzjoni għax-xoljiment, il-vjaġġatur jista’ jinvoka tali ċirkustanzi inevitabbli u straordinarji bħal dawk li kienu diġà seħħew fil-mument tax-xoljiment iżda li kellu għarfien tagħhom iktar tard?
                           
                        
            
                  2)
               
               
                  L-Artikolu 12(2) tad-Direttiva għandu jiġi interpretat fis-sens li l-vjaġġatur ma jkunx jista’ jxolji l-kuntratt mingħajr spejjeż jekk, fid-data tar-reżervazzjoni, iċ-ċirkustanzi li huwa jinvoka kienu jeżistu diġà u kellu għarfien tagħhom?
               
            
         (1)  ĠU 2015, L 326, p. 1.